दूसरा बुजुर्ग आँखे बंद करके बिस्तर पर ही उन दृश्यों का आनन्द लेता रहता। वह अस्पताल के सभी डाॅक्टर, नर्सों से भी बहुत अच्छी बातें करता। ऐसे ही कई माह गुजर गये। एक दिन सुबह नर्स आई तो देखा कि वह बुजुर्ग, जो उठ सकता था, अभी तक सो रहा है। नर्स ने उसे जगाने की कोशिश कि तो पता चला कि वह तो नींद में ही चल बसा। अब दूसरे बुजुर्ग का पड़ोस वाला बिस्तर खाली हो चुका था, वह बहुत दुःखी हुआ! उसने इच्छा जाहिर की कि उसे पड़ोस के बिस्तर पर शिफ्ट कर दिया जाय।